Jamie Raskin

Jamie Ben Raskin (s. 13. joulukuuta 1962 Washington) on yhdysvaltalainen demokraattisen puolueen poliitikko, oikeustieteilijä ja tietokirjailija.Jamie Raskin American University Washington College of Law, viitattu 3.12.2023Raskin, Jamie Ben Biographical Directory of the United States Congress, viitattu 3.12.2023 Raskin sai vuonna 1983 humanististen tieteiden kandidaatin arvon Harvard Collegesta ja väitteli vuonna 1987 oikeustieteiden tohtoriksi Harvardin yliopiston Law Schoolista. Hän työskenteli Massachusettsin osavaltion yleisen syyttäjän virastossa avustavana yleisenä syyttäjänä vuosina 1987–1989. Vuosina 1990–2017 Raskin toimi valtiosääntöoikeudenAbout Congressman Jamie Raskin United States House of Representatives, viitattu 3.12.2023 opettajana American Universityn Washington College of Law'ssa. Yhteistyössä Tom Sargentichin kanssa hän oli siellä perustamassa oppilaitoksen Program on Law and Governmentia. Raskin oli myös yhdessä Steve Wermielin kanssa perustamassa Marshall-Brennan Constitutional Literacy Project -nimistä hanketta, joka sai alkunsa American Universityn Washington College of Law'sta, mutta joka laajeni lukuisiin oikeustieteellisiin oppilaitoksiin eri puolilla Yhdysvaltoja. == Poliittinen ura == Raskin istui Marylandin osavaltion senaatin jäsenenä kolmen kauden ajan vuosina 2007–2016. Tästä ajasta hän oli enemmistöwhip vuosina 2012–2016. 3. tammikuuta 2017 alkoi Raskinin ensimmäinen kausi Yhdysvaltain edustajainhuoneen jäsenenä. Hän edustaa edustajainhuoneessa Marylandin kahdeksatta vaalipiiriä. Raskin nimitettiin tammikuussa 2021 syyttäjistön valtuuskunnan puheenjohtajaksi toisen Donald Trumpin vastaisen virkasyytemenettelyn oikeudenkäyntiin. Hän istui myös Yhdysvaltain edustajainhuoneen erikoiskomiteassa tammikuussa 2021 tehdyn Yhdysvaltain kongressitalon valtauksen tutkimiseksi. == Ura kirjoittajana == Raskin on julkaissut lukuisia kirjoja uransa aikana. Niihin kuuluvat: * Overruling Democracy: The Supreme Court vs. The American People (2003 – nousi The Washington Postin bestsellerlistalle) * We the Students: Supreme Court Cases for and about Students (2015) * Youth Justice in America (2015, Maryam Ahranjanin ja Andrew G. Fergusonin kanssa) * Unthinkable: Trauma, Truth, and the Trials of American Democracy (2021 – nousi The New York Timesin bestsellerlistan ensimmäiselle sijalle) Raskin toimitti aikoinaan myös lehteä Harvard Law Review. == Yksityiselämä == Jamie Raskinin vaimo on aiemmin Yhdysvaltain varavaltiovarainministerinä toiminut Sarah Bloom Raskin. Hänellä on kaksi tytärtä. Hänen poikansa teki itsemurhan 25-vuotiaana vuonna 2020.Bethesda interview: Jamie Raskin and Sarah Bloom Raskin United States House of Representatives, viitattu 3.12.2023 Raskin on syntyperältään juutalainen.Statement from Jewish Members of the House of Representatives Condemning Terrorist Attacks in Israel United States House of Representatives, viitattu 3.12.2023 Filosofiaansa hän on kuvannut humanismiksi.Whitney Ellenby, Maryland state Sen. Jamie Raskin: Jewish? Atheist? Humanist? Does it matter? The Washington Post, viitattu 3.12.2023 Raskin ilmoitti joulukuussa 2022 sairastuneensa diffuusiin suurisoluiseen B-solulymfoomaan.Ron Kampeas, Jamie Raskin, Jewish Democrat who took lead in impeachment and Jan. 6 hearings, has cancer The Jerusalem Post 29.12.2022, viitattu 3.12.2023 Huhtikuussa 2023 hän kertoi saavuttaneensa remission kemoterapiaa saatuaan.Rep. Jamie Raskin says he is now in remission from lymphoma CBS News 27.4.2023, viitattu 3.12.2023 Raskin asuu Marylandin Takoma Parkissa.Claudia Grisales, Democratic Rep. Jamie Raskin, free from cancer, weighs a Senate run NPR 27.6.2023, viitattu 4.12.2023 == Lähteet == Luokka:Yhdysvaltalaiset demokraattipoliitikot Luokka:Yhdysvaltain edustajainhuoneen jäsenet Luokka:Yhdysvaltalaiset juristit Luokka:Yhdysvaltalaiset oikeustieteilijät Luokka:Yhdysvaltalaiset tietokirjailijat Luokka:Vuonna 1962 syntyneet Luokka:Elävät henkilöt